Oni će u 3. krug izbora: 'Ovime smo dobro promovirali grad...'

LOKALNI IZBORI 2017. Kandidati za gradonačelnika Starog Grada na Hvaru, HDZ-ova Mihaela Petrić i nezavisni Antonio Škarpa u izbornoj utrci osvojili su po 721 glas

<p><strong>Nismo očekivali da ćemo biti izjednačeni. Znali smo da će biti</strong> <strong>velika i gusta borba, ali ovakva situacija nam je uistinu iznenađujuća,</strong> rekla je Mihaela Petrić (32), HDZ-ova kandidatkinja za gradonačelnicu Starog Grada na Hvaru. </p><p>U utrci za mjesto gradonačelnice, Petrić je u drugom krugu lokalnih izbora osvojila 721 glas. Točno toliko osvojio je i njen protukandidat, nezavisni Antonio Škarpa (29). Petrić i Škarpa dobili su povjerenje 48,49 posto birača. Od svih prebrojanih listića, njih 45 bilo je nevažećih. </p><p>- Mislim da ne možemo čestitati jedan drugome jer eto nitko nije pobjedio, ali možemo si čestitati na borbi. Pošteno smo se i predano borili za dobar rezultat - rekla je Petrić. </p><p>Do kraja tjedna Županijsko povjerenstvo <strong>mora odlučiti hoće li biti trećeg kruga izbora</strong>. Petrić ne želi predviđati hoće li se to uistinu ostvariti. Smatra ipak da je zakon dobro pisan za ovakve i srodne situacije te kako ne bi trebalo biti problema. </p><p>Njen protukandidat poručio je da će, ako dođe do trećeg kruga lokalnih izbora u Starom Gradu, on ići do kraja. </p><p>- Držat ćemo stalne pritiske. Ljudi računaju na nas i zato ih nećemo iznevjeriti. Naša taktika je ta da ćemo igrati fer i pošteno. Nemamo namjeru nikoga optuživati, igrat ćemo po pravilima i držimo palčeve za pobjedu - rekao je Škarpa. </p><p>Dvoje protukandidata u Starom Gradu na Hvaru susreli su se nakon objavljenih rezultata. Kako navodi Petrić, bio je to ugodan susret. Međusobno su si čestitali i našalili se kako su <strong>neobičnim rezultatom napravili dobru turističku promociju grada</strong> prije sezone.</p><p>Petrić i Škarpa puni su dobrih riječi jedan za drugoga. </p><p>- Smatram da nije primjereno govoriti ljudima da glasaju za mog protukandidata, ali isto tako ne mogu reći ništa protiv njega. Surađivali smo i prije kandidature i u svakom ćemo slučaju surađivati i nakon izbora - rekla je Petrić i dodala kako je njihova suradnja neminovna, bez obzira na konačan rezultat izbora, s čime se i Škarpa složio. </p>